open-index/open-wikipedia-markdown huggingface dataset:
Gail Mabalane

**Gail Mabalane** (née Nkoane; o tshotswe ka kgwedi ya Sedimonthole ale masome a mabedi le bosupa (27) ka ngwaga wa 1984) ke motshameki wa mo Afrika Borwa, mmotlelara, mogwebi le moopedi. O itsege thata ka go tshameka mo thelebišeneng ya Afrika Borwa ya "The Wild", mme bosheng jaana o tshamekile mo thelebišeneng ya "The Road", e e tlhagelelang mo Mzansi Magic bosigo bongwe le bongwe mo bekeng. O tshameka Thandeka Khumalo mo Blood & Water, e e leng teng fela mo Netflix. O ne gape a tlhagelela mo filiming ya Netflix "Happiness is" e e neng ya tshameka la ntlha ka kgwedi ya Phalane ka ngwaga wa 2024.

## Botshelo le tiro
**Botshelo jwa gagwe jwa pele**

Mabalane o belegwe e le Gail Nkoane mme a golela kwa toropong ya Kimberley, Northern Cape mo Afrika Borwa. Ke ngwana wa bobedi mo baneng ba le bararo. Mmaagwe o ne a mo tsenya mo kgaisanong ya gagwe ya ntlha, "Miss Tinkerbell" fa a ne a na le dingwaga di le tlhano.[ E ne e le ka nako eno fa lelapa la gaabo le neng la lemoga bokgoni jwa gagwe. Ka ngwaga wa 2005, o ne a le mongwe wa ba ba 5 ba ba neng ba le mo kgaisanong ya bofelo ya Miss SA Teen.

**Diphetogo**

Ka ngwaga wa 2010, Mabalane o ne a tsenela tlhatlhobo mme a nna mongwe wa bafenyi ba ba 10 ba ba kwa godimo mo Sejaneng sa 6 sa Idols South Africa. E ne e le ene wa ntlha go tlosiwa mo setlhopheng sa makgaolakgang sa Top 10 morago ga go opela pina ya "Please Don't Leave Me", e kwa tshimologong e neng e opelwa ke P! tl.

Ka ngwaga wa 2011, Mabalane o ne a bona seabe sa gagwe sa ntlha sa go nna motshameki wa kgwele ya dinao jaaka Lelo Sedibe mo MNet TV Series "The Wild", fa thoko ga motshameki yo mogolo wa Aforika Borwa Connie Ferguson. kgaso e ne ya phimilwa ke ba MNet ka ngwaga wa 2013. Ka kgwedi ya  Phatwe ngwaga wa  2015, o ne a tlhagelela la ntlha mo thelebišeneng e e neng e lebeletswe thata mo Afrika Borwa, Generations: The Legacy, gape a na le Connie Ferguson.

## Difilimi
Thelebishe

## Botshelo jwa gagwe
Gail Mabalane o tshotswe ka  kgwedi ya Sedimonthole ale masome a mabedi le bosupa(27) ka ngwaga wa  1984 kwa Kimberly, Afrika Borwa. Mmaagwe o ne a mo tsenya mo dipontshong tsa bontle pele a tlhokafala ka ntlha ya bolwetse jo bo tsereng lobaka lo loleele morago ga loso lwa ga kgaitsadie lwa kotsi ka Letsatsi la Keresemose. Ka ngwaga wa 2013, rraagwe le ene o ne a tlhokafala ka bonako morago ga lenyalo la gagwe le Kabelo Mabalane. Gail le Kabelo ba na le bana ba le babedi. 5]

## Metswedi
Alex McGregor

Alex Piara McGregor (o tshotswe ka kgwedi ya Seetebosigo ele supa(7) ka ngwga wa  1993) ke motshameki wa mo Afrika Borwa. O simolotse tiro ya gagwe jaaka ngwana wa motshameki pele a itsege ka go tshameka jaaka Christine mo difiliming tsa Spud (2010 -  2014). Tiro ya gagwe e akaretsa difilimi Impunity (2014) le Slumber Party Massacre (2021), BBC docudrama The Gamechangers (2015), le Syfy series Vagrant Queen (2020).

## Botshelo jwa gagwe jwa pele
McGregor o goletse kwa Sea Point, Cape Town. O na le bokgaitsadie ba babedi ba bagolo e bong Tamara le Lauren, yo mongwe wa bone ke motshameki wa difilimi. McGregor o ne a rotloediwa go tshameka motshameko wa terama fa a ne a bona kgaitsadie a tshameka Rizzo mo go direng Grease mme a tsenela go tshameka terama ya gagwe.Batswala ba gagwe ke bokgaitsadie ba ba tlhomang sekao Kerry le Tracy McGregor.McGregor o saenetse le Storm Models le Artistes Personal Management. O ne a tlhagelela la ntlha mo sekirining mo papatsong fa a ne a le dingwaga di le 6, mme a simolola go tlhagelela mo thelebišeneng a le dingwaga di le 11 mo go Charlie Jade.

## Botshelo jwa gagwe
Ka kgwedi ya Lwetse ka ngwaga wa 2024, McGregor o ne a beeletsana le molekane wa gagwe wa nako e telele Bjorn Steinbach.

## Difilimi

## Metswedi
Rosemary Capa

**Rosemary Nokuzola Capa** (o o tshotsweng ka Phalane a le masome mabedi le bone ngwaga wa 1952) o o itsegeng gape ka leina la **Zoleka Capa**, ke mopolotiki wa Aforika Borwa o o berekang e le mothusa tona wa temothuo fa e sale ka Seetebosigo 2024. Pele o berekile e le mothusa tona wa temothuo, tlhabololo magae le tlhabololo ditsha fa e sale ka Phatwe 2022 go tsena Seetebosigo 2024. E ne e le mothusa tona wa tlhabololo dikgwebo tse dipotlana go tswa ka Motsheganong 2019 go tsena Phatwe 2021. Ke leloko la African National Congress, o sale a nna leloko la palamente ka Motsheganong 2014. Go tswa ka Seetebosigo 2014 go tsena Motsheganong 2019, e ne e le modulasetilo wa komiti ya ditlhabololo.

## Botshelo jwa a le mmotlana le pereko.
Capa o tsholetswe kwa Flagstaff kwa kgaolong ya Kapa (kwa e leng bontlha jwa Kapa Botlhaba) ka nako ya puso ya tlhaolele. O ne a na le dithuto tsa booki le mmelegisi fa a ikatisa kwa sepateleng sa Holy Cross kwa Flagstaff. Morago ga phelelo ya puso ya tlhaolele, o ne a fetsa dipaka tse pedi e le mmatoropo wa kgaolo ya mmasepala wa OR Tambo. Ka 2010 o ne a nna leloko la khansele ya Kapa Botlhaba, e le tona wa ditlhabololo tsa magae le tlhabololo tsa masimo.

## Tiro ya sepolotiki

### Modulasetilo wa komiti
Capa o ne a tlhophiwa mo palamenteng ya Aforika Borwa morago ga ditlhopho tsa Motsheganong a robabobedi ngwaga wa 2014. O ne a tlhomamisiwa ka Motsheganong a le masome mabedi le motso ngwaga wa 2014. ANC e ne ya itsise fa Capa e le ntlhopheng wa bodulasetilo jwa komiti ya ditlhabololo. O ne a tlhophiwa modulasetilo ka Seetebosigo a le masome mabedi le botlhank ngwaga wa 2014.

Cala o berekile ele modukasetilo wa komiti go fitlheleka ka phelelo ya paka ka Motsheganong a le malatsi a supa ngwaga wa 2019.

### Mothusa tona
Morago ga ditlhopho tsa Motsheganong a le malatsi a robabobedi ngwaga wa 2019, Capa o ne a boela palamenteng ka Motsheganong a le masome mabedi le bobedi ngwaga wa 2019. Ka Motsheganong a le masome mabedi le borobabongwe ngwaga wa 2019, tautona Cyril Ramaphosa o ne a mo tlhoma mothusa tona wa tlhabololo dikgwebo potlana. Capa o ne a tlhomamisiwa letsatsi le le latelang.

Ka Phatwe a le malatsi a matlhano ngwaga wa 2021, o ne a tlhomiwa mothusa tona wa temothuo, tlhabololo magae le tlhabololo ditsha.

## Botshelo jwa gagwe
O nyetswe ke mopolotiki Ndumiso Capa. Morwadie ebong Ntandokazi Capa ke leloko la khansele ya Kapa Botlhaba.

## Metswedi
Meganne Young

**Meganne Young** (o tshotswe ka kgwedi ya Mopitlwe ele masome a mabedi le bobedi(22) ka ngwaga wa  1990) ke motshameki le motsamaisi wa Aforika Borwa.O itsege thata ka ditiro tsa gagwe mo The Kissing Booth franchise le Starz series Black Sails. 

## Botshelo jwa gagwe jwa pele
Young o tsholetswe kwa Cape Town ke rre wa mo Afrika Borwa le mmè wa kwa Australia. O ne a fetsa bongwana jwa gagwe a ntse a fuduga, a nna kwa Nigeria, Switzerland, le Sri Lanka kwa a neng a tsaya International Baccalaureate kwa Overseas School of Colombo. O ne a tsenela dithuto tsa Advanced Diploma in Acting kwa CityVarsity Cape Town campus, a di fetsa ka 2011, pele a ya go aloga kwa Guildford School of Acting kwa Engelane jaaka moithuti wa nako e khutshwane ka ngwaga wa 2014.

## Tiro
Young o simolotse tiro ya gagwe mo theatereng le mo difiliming tse dikhutshwane, a bona dikgetho tsa 48 Hour Film le Fleur du Cap Theatre Award ka ntlha ya tiro ya gagwe. O ne a tlhagelela mo filiming ya kwa Boritane ya Eye in the Sky. O ne a bona karolo ya gagwe ya ntlha e kgolo jaaka Abigail Ashe mo motseletseleng wa Starz wa Black Sails. Gape o ne a tlhagelela jaaka moeng mo setlheng sa bo 14 sa Supernatural le Legends of Tomorrow. 

Ka 2018, o ne a bona karolo ya Rachel mo filiming ya Netflix ya The Kissing Booth. Young o ne a tswelela go boeletsa karolo ya gagwe mo difiliming tse di latelang, The Kissing Booth 2 (2020) le The Kissing Booth 3 (2021). 

## Tsa Kgaso

## Metswedi
Nontobeko Vilakazi

**Nontobeko Eveline Vilakazi** ( o o tshotsweng ka Seetebosigo a le malatsi a robabobedi ngwaga wa 1966) ke mopolotiki wa kwa Aforika Borwa o o berekang e le tona wa ditlhabololo, banana, bomme le batho ba ba tshelang ka bogole kwa kgaolong ya Kapa Bokone fa e sale ka Seetebosigo ngwaga wa 2024. O sale a nna leloko la palamente ya kgaolo ya Kapa Bokone fa e sale ka Motsheganong 2019. Go tswa ka Motsheganong 2019 go tsena Seetebosigo 2020, e ne e le tona wa dipalamo le tshireletsego, le go tswa ka Seetebosigo 2020 go tseba Seetebosigo 2024, e le tona wa ditlhabololo. Vilakazi ke leloko la African National Congress le mokwaledi wa kgaolo wa lekgotla la basadi.

## Polotiki
Vilakazi o bereka e le mokwaledi wa lekgotla la African National Congress la bomme.

## Puso ya Kgaolo
Vilakazi o ne a tlhophiwa go ya palamenteng ya kgaolo ya Kapa Bokone morago ga ditlhopho tse di neng di tshwerwe ka Motsheganong a le malatsi a robabobedi ngwaga wa 2019, ka a ne mo maemong a lesome le bobedi mo lenaaneng la ANC, phathi e ne ya fenya ditilo di le lesome le borobabobedi. O ne a tlhomamisiwa e le leloko ka Motsheganong a le masome mabedi le bobedi. Ka Motsheganong a le masome mabedi le borobabongwe, moeteledipele o mosha o a neng a sa tswa go tlhophiwa Zamani Saul o ne a itsise khansele ya gagwe. Vilakazi o ne a tlhophilwe leloko la khansele ya dipalamo le tshireletsego. O simolotse tiro mo ofising eo letsatsi lone leo.

Ka Seetebosigo a le masome mabedi le borataro ngwaga wa 2020, o ne a tlhomiwa tona wa ditlhabololo. O tsene mo maemong ao letsatsi le a tlhomilweng ka lone, a tlhatlhama Martha Bartlett, o o tlhomamisitsweng e le moemedi wa khansele ya dikgaolo. Nomandla Bloem o ne a tsaya maemo a tona wa dipalamo le tshireletsego.

Morago ga ditlhopho tsa 2024 tsa kgaolo, Vilakazi o ne a tlhophiwa ke Saul go etelela pele lephata le le neng le sa tswa go kopanngwa la ditlhabololl, banana, bomme, batho ba ba tshelang ka bogole, metshameko, botaki le ngwao.

Mo tswakanyong ya palamente ka Firikgong 2025, Paul o ne a tlhoma sesha maemo a tona wa metshameko, botako le ngwao, a tlhoma Mangaliso Matika moeteledipele wa one.

## Metswedi
Pamela Nomvete

**Pamela Nomvete** (o tshotswe ka ngwaga wa 1963) ke motshameki wa mo Afrika Borwa/Boritane yo o belegweng kwa Ethiopia.

## Botshelo
Pamela Nomvete o tsholetswe kwa Ethiopia ke batsadi ba Afrika Borwa. O feditse bongwana jwa gagwe kwa dinageng tse di farologaneng, mme a tsena sekolo se se nang le marobalo kwa United Kingdom, morago a ithuta kwa Royal Welsh College of Music and Drama. Ka nako nngwe o ne a nna kwa Manchester, koo kgaitsadie e neng e le moithuti teng. Morago ga go dira jaaka motshameki wa difilimi kwa United Kingdom, Nomvete o ne a fudugela kwa Johannesburg, Afrika Borwa ka ngwaga wa 1994, morago ga go tlhophiwa ga Nelson Mandela jaaka moporesidente le bokhutlo jwa semmuso jwa tlhaolele.

Ka dingwaga tsa bo 1990, Nomvete o ne a simolola tiro ya gagwe ya thelebišene, mme a tuma thata ka go tshameka mo thelebišeneng ya mo Afrika Borwa e e bidiwang Generations. Motshameki wa gagwe Ntsiki Lukhele e ne e le "motho yo mogolo wa mo thelebišeneng: o ne a batla go nna le maatla, a rata go laola le go bolaya".  Le fa go ntse jalo, Nomvete ka boene o ne a tshwenngwa ke go tshwenyega thata mo maikutlong morago ga gore monna wa gagwe a mo tlhanogele le go mo tlhala. Fa botshelo jwa gagwe bo ntse bo senyega, ka nako nngwe o ne a nna mo koloing ya gagwe, a rekisa diaparo go reka dijo le disekerete.

Mo go Zulu Love Letter (2004), Nomvete o ne a tshameka Thandeka, mmè yo o sa nyalwang le mmegadikgang yo o neng a kgaratlhela go buisana le morwadie wa dingwaga tse di lesome le boraro. Fa a ne a le moimana, Thandeka o ne a tlhokofadiwa ke setlhopha sa batho ba ba neng ba bolaya batho ka ntlha ya tlhaolele, se a dumelang gore se ne sa dira gore ngwana a se ka a utlwa. Go tshameka ga ga Nomvete go mo tliseditse FESPACO Best Actress Award ka ngwaga wa 2005.

Ka ngwaga wa 2012-13, o ne a tlhagelela mo soap opera ya kwa UK ya Coronation Street, a tshameka Mandy Kamara, yo e neng e le moratiwa wa gagwe wa bogologolo wa motshameki Lloyd Mullaney (yo o neng a tshamekiwa ke Craig Charles). Moragonyana go ne ga lemogiwa gore Lloyd e ne e le rre wa ga Mandy, morwadia Mandy e bong Jenna.

Ka ngwaga wa 2013 o ne a gatisa buka ya botshelo jwa gagwe, Dancing to the Beat of the Drum: In Search of My Spiritual Home.

Nomvete o dirisa Nichiren .

Ka ngwaga wa 2023, Nomvete o ne a dira lentswe la Ntsiki Lukhele mo motseletseleng wa ditshwantshiso tsa Supa Team 4.

## Go tlhagelela mo difiliming

* *Born Free: A New Adventure*, 1996
* *Zulu Love Letter*, 2004
* *Sometimes in April*, 2005
* *Lockdown*, 2021

## Metswedi
Kim Cloete

Kim Cloete (o tshotswe ka kgwedi ya ka  Phatwe ele masome a mabedi le botlhano (25) ka ngwaga wa 1979) ke motshameki wa mo Afrika Borwa, moanelwamogolo wa thelebišene, moopedi, motantshi, MC le mosadi wa kgwebo. O itsege thata ka ditiro tsa gagwe mo thelebišeneng ya Binnelanders, Isidingo, le Wild at Heart.

## Tiro
O ne a dira jaaka moanedi wa thelebišene wa SABC3, M-Net, kykNET, Craz-e, le e.tv. Go tloga ka 2008 go fitlha ka 2009, o ne a tsamaisa lenaneo la motshegare la SABC3 la puisano la LunchBox. Ntle le moo, o ne gape a dira jaaka moanedi wa lenaneo la kykNET la Zing! le Ontbytsake. Mo go one ngwaga oo, o ne a tshameka karolo ya "Billie" mo setlheng sa boraro sa motseletsele wa diterama tsa M-Net wa Jacob's Cross. Morago o ne a tshameka karolo ya "Neema" mo setlheng sa boraro sa ITV UK sa Wild at Heart. Ka ngwaga wa 2011, o ne a tlhagisa lenaneo la metlae la SABC2 la Colour TV. 

Cloete le monna wa gagwe ba na le khampani ya go gatisa ya Long Island TV. Ka fa tlase ga letshwao, ba tlhagisitse mananeo a a jaaka Stook!, e leng lenaneo la go sekaseka metswedi ya dikgang le le neng le gasiwa mo seteisheneng sa mmino sa Afrikaans sa DStv sa MK go tloga ka 2004. Kwantle ga khampani e e dirang difilimi, o na le difolete tsa maemo a a kwa godimo tse di nang le dijo tse o di jang kwa Melrose North le kwa Rosebank. Ka ngwaga wa 2010, o ne a tsenela SABC2 sitcom Rasdien ka seabe sa "Alice". Ka ngwaga wa 2014, o ne a tlhagelela mo setlheng sa bone sa terama ya SABC2 90 Plein Street ka seabe sa "Charmaine". Mme ka ngwaga wa 2015, o ne a nna karolo ya motshameki wa setlwaedi wa nako ya bolesome le bongwe ya kykNET ya soap opera Binnelanders mme a tshameka karolo ya "Bronwyn". O ne a tswelela go tshameka karolo ya gagwe ka dipaka tse tharo tse di latelanang go fitlha ka setlha sa lesome le boraro mme morago a boeletsa karolo ya gagwe mo setlheng sa lesome le borataro. 

Ka ngwaga wa 2016, o ne a tshameka karolo ya "Sulleen" mo go kykNET police procedural serial Die Byl. Ka  ngwaga wa 2018, o ne a tlhagelela mo thulaganyong ya puisano ya kykNET ka seabe sa "Gas-deelnemer". Mo go one ngwaga oo, o ne a tshameka karolo ya "Anne Matthews" mo terameng e nngwe ya kykNET ya Fynskrif mo ditlheng tsa ntlha tse pedi. Ka ngwaga wa 2019, o ne a tshameka mo mananeong a le mararo: nako ya boraro le ya bone ya motshameko  khamera Ka 2021, o ne a tshameka karolo ya "Lana Bridgett" mo seraleng sa Afgrond. Mo nakong eno, o ne a tlhagelela gape mo setlheng sa boraro sa thelebišene ya Spoorloos ka seabe sa "Aneen".

Kwa ntle ga thelebišene le dibaesekopo, o ne a tshameka mo metshamekong ya thelebišene jaaka; A Midsummers Night's Dream, Dit Voel Leeg, Vaselinetjie, The Crucible, le Brothers in Blood.

## Tsa Bodiragatsi

## Metswedi
Nathalie Boltt

**Nathalie Boltt** (o tshotswe ka kgwedi ya Phukwi ele lesome la boferanongwe(19) ka ngwaga wa 1973) ke motshameki wa mo Afrika Borwa, motsamaisi le mokwadi. O simolotse go tshameka mo nageng ya gaabo, Afrika Borwa, jaaka Joey Ortlepp mo terameng ya SABC 3 ya Isidingo go tloga ka ngwaga wa 2001 go fitlha ka ngwaga wa 2004. O itsege thata ka go tshameka karolo ya Penelope Blossom mo the CW's teen drama series Riverdale go tloga ka ngwaga wa 2017 go fitlha ka ngwaga wa  2023.

## Botshelo le thuto
O goletse kwa Johannesburg mo Aforika Borwa ka nako ya tlhaolele mme a aloga ka BA mo go Direng le go Tantsha kwa Yunibesithing ya Rhodes kwa Grahamstown ka ngwaga wa 1995. 

## Tiro
Ka ngwaga wa 2005, o ne a tlhagelela mo The Poseidon Adventure, e e neng e le NBC remake ya filimi ya leina le le tshwanang. 

Ka ngwaga wa 2009, o ne a nna le seabe sa go tshegetsa mo filiming ya Neill Blomkamp e e neng e dirilwe mo Afrika Borwa, e e bidiwang District 9.[ Morago ga moo o ne a nna le seabe sa go tshegetsa mo filiming ya thelebišene ya New Zealand, Bloodlines, e e theilweng mo kgannyeng ya nnete ya Colin Bouwer, ngaka ya mo Aforika Borwa kwa New Zealand. O ne a tlhophiwa go nna Best Supporting Actress kwa 2011 Aotearoa Film & Television Awards.

Ka ngwaga wa 2017, o ne a na le seabe mo 24 Hours to Live mmogo le Ethan Hawke.

O ne gape a dira lentswe la baanelwa ba le bantsi, go akaretsa DottyWot mo motseletseleng wa bana wa New Zealand The WotWots.

Ka kgwedi ya Ngwanatsele ngwaga wa 2024, o ne a simolola go dira filimi ya gagwe ya ntlha ya go nna motsamaisi, Holy Days, kwa New Zealand. Mo filiming eno, Jackie Weaver, Judy Davis le Miriam Margolyes ba tshameka jaaka baitlami ba basadi ba le bararo kwa South Island ya New Zealand. Filimi e rulaganyeditswe go bontshiwa bagwebi kwa ngwaga wa 2025 Toronto International Film Festival,le fa letsatsi la go gololwa ga yone le ise le itsisiwe.

## Botshelo jwa gagwe
O ne a fuduga go tswa mo Aforika Borwa go ya New Zealand ka ngwaga wa 2006 mme a godisa morwa wa gagwe kwa Wellington le monna wa gagwe, Phil. O ne a fudugela kwa Canada mme jaanong o nna kwa Vancouver.

## Difilimi

## Metswedi
Grizelda Cjiekella

**Grizelda Boniwe Cjiekella** e ne e le leloko la khanselekgolo la thuto kwa kgaolong ya Kapa Bokone, kwa Aforika Borwa, a berekile gape e le moeteledipele wa kgaolo eo go tswa ka Tlhakole a le masome mabedi ngwaga wa 2012 go tsena Moranang a le malatsi a mabedi ngwaga wa 2013.

## Botshelo jwa a le mmotlana le thuto
Cjiekella o tsholetswe mo lolwapeng lwa ditso tsa ma Xhosa a golela kwa Pabalello kwa Upington. O tsene sekolo kwa Paballelo Senior Secondary School, kwa a boetseng teng morago e le morutabana. Fa a sena go aloga, Cjiekella o ne a ikwadisa kwa sekolong se segolwane sa ithutelo ditiro sa University of the Western Cape. Dithuto tsa gagwe di ne tsa kgaupediwa ke go tsaya karolo mo kgaratlhong ya go lwela kgololesego. Morago o ne a fetsa dithuto tse di latelang kwa University of the Free State: Tshekatsheko le bookamedi, Go dira molao le bolaodi, go dira dithulaganyo tse di atlegileng, le melao ya selegae.

## Tiro ya sepolotiki
Go nna le seabe ga ga Cjiekella mo polotiking, bontsi bo gakologetswe, go simologile ka nako ya fa a santse a tsena sekolo e le leloko la baemedi ba baithuti o o tlhaga. Ka 1986 o ne a tlhophiwa go nna modulasetilo wa lekalana la banana ba ANC kwa Upington, maemo a a nnileng mo go one go fitlhelela 1988. Ka nako eo gape  le go tsena ka 1990 e ne e le leloko la lekgotla la Civic, e le modulasetilo wa lekalana la bomme ba ANC kwa Upington go tswa ka 1988 go tsena 1989. Maemo a gagwe mo African National Congress a ne a tlhomamisiwa ke go nna mothusa modulasetilo wa ANC wa lekalana go tswa ka 1990 go tsena 1994, a nna mothusa modulasetilo wa kgaolo wa ANC ka 1995 go tsena 1996, motshwarelela modulasetilo wa kgaolo wa ANC go tswa ka 1996 go tsena 1997, mokwaledi wa lekgotla la bomme ba ANC wa kgaolo ka 2003 go tsena 2008. E ne e le modulasetilo wa lekgotla la bomme ba ANC wa kgaolo le PEC le leloko la PWC la ANC. O berekile mo lekgotleng la bomme ba ANC ka go nna modulasetilo wa kgaolo.

Cjiekella o ne a isiwa kwa Kapa Bokone e le leloko la palamente ya kgaolo ka Morule 2003. Ngwaga o o latelang o ne a nna mothusa tautona wa palamente ya kgaolo ya Kapa Bokone. O nnile mo maemong ao go fitlhelela ka Moranang 2009 fa a tlhomiwa tona wa thuto kwa kgaolong eo.

## Motshwarelela boeteledipele kwa Kapa Bokone
Morago ga moeteledipele wa Kapa Hazel Jenkins a sena go idibala ka ntlha ya go swa mohama ka 2012, khansele ya kgaolo e ne ya kopana ka Tlhakole a le masome mabedi, e dumalana ka bongwefela jwa pelo go tlhoma Cjiekella motshwarelela boeteledipele ka lobaka lwa malatsi a boitapoloso a ga Jenkins.

Lobaka lwa gagwe e le motshwarelela boeteledipele lo fedile ka Moranang a le malatsi mabedi ngwaga wa 2013 fa Hazel Jenkins a ne a ithola marapo semmuso mo maemong a moeteledipele wa Kapa Bokone a tlhatlhamiwa ke Sylvia Lucas, tona wa kgaolo wa tikologo.

## Loso lwa gagwe
Grizelda Cjiekella o tlhokafetse ka tshoganyetso fa a le kwa sepateleng kwa toropong ya Kimberley ka Phatwe a le masome mabedi le borobabobedi ngwaga wa 2015.

## Metswedi
Ntopile Kganyago

**Ntopile Marcel Kganyago** (o o tlhokafetseng ka Phukwi a le lesome le bosupa ngwaga wa 2013) ke mopolotiki wa kwa Aforika Borwa eo e leng leloko la palamente ya Aforika Borwa fa e sale ka 2004. E ne e le leloko la United Democratic Movement a bereka e le mothusa tautona wa phathi. E ne e le mothusa tona wa pereko go tswa ka 2004 go tsena 2009. O tlhokafetse kwa sepateleng sa Centurion, Gauteng ka Phukwi a le lesome le bosupa ngwaga wa 2013.

## Metswedi
Nobuhle Mahlasela

**Nobuhle Mimi Mahlasela** (o tshotswe ka kgwedi ya Moranang ale lesome (10) ka ngwaga 1982) ke motshameki wa mo Afrika Borwa le mmotlelara. O itsege thata ka go tshameka karolo ya Aggie Ngwenya-Meintjies mo thelebišeneng ya 7de Laan. 

## Botshelo jwa gagwe
Mahlasela o belegwe ka kgwedi ya Moranang ale lesome (10) ka ngwaga wa 1982 kwa Bookelong jwa Baragwanath kwa Soweto, Afrika Borwa. Ka ngwaga wa 1999, o ne a ikwadisa kwa Waverley Girls High School kwa Johannesburg. Morago o ne a ithuta drama kwa Pretoria Technikon, e ga jaana e itsegeng jaaka Tshwane University of Technology (TUT).

## Tiro
Pele ga a tsena mo thelebišeneng, o ne a tshameka motlhankedi wa phasalatso ya ka fa teng ya ABSA. Ka ngwaga wa 2012, o ne a dira filimi ya gagwe ya ntlha ka Mad Buddies mme a tshameka karolo e nnye ya sepodisi sa sephethephethe sa mosadi. Ka ngwaga wa 2016, o ne a tshameka karolo ya ga Nthati mo filiming ya My Father's War.

O tshamekile karolo ya Aggie Ngwenya-Meintjies mo thelebišeneng e e tumileng ya 7de Laan go tloga ka ngwaga 2005.Moanelwa o ne a tuma thata, mme ka ntlha ya seo, o ne a lalediwa go tshameka karolo eo ka lobaka lwa dipaka di le mmalwa mo badiragatsi ba ba tlwaelegileng.

## Tsa Bodiragatsi

## Metswedi
Fufe Makatong

**Fufe Bohutsana Providence Makatong** (o o tshotsweng ka Tlhakole a le lesome le botlhano ngwaga wa 1970) ke mopolotiki wa kwa Aforika Borwa le tona wa Kapa Bokone wa ditsela. O thapilwe mo maemong ao ka Seetebosigo a le masome mabedi le borataro ngwaga wa 2020. O berekile e le leloko la palamente ya kgaolo ya Kapa Bokone go tswa ka Seetebosigo a le lesome le bobedi ngwaga wa 2020, le go tswa ka 2014 go tsena 2019. Ka 2018 go tsena 2019, e ne e le tona wa botsogo. Makatong ke motshwara madi wa kgaolo wa African national Congress.

## Tiro ya sepolotiki
Ka 2014, Makatong o ne a tlhophiwa go nna mo palamenteng ya kgaolo ya Kapa Bokone e le leloko la African National Congress.

O ne a tlhophilwe e le motshwara madi wa ANC kwa bokopanong jwa tlhopho ka Motsheganong ngwaga wa 2017.

Mo tswakanyong ya matona ya Tlhakole 2018, Makatong o ne a tlhomiwa mokhanselara wa botsogo ke moeteledipele Sylvia Lucas. O ne a tlhatlhama Lebogang Motlhaping. O ne a se mo lenaaneng la ANC la ditlhopho tsa 2019, ka jalo a tlogela maemo a bokhanselara kwa bofelong jwa setlha.

Makatong o ne a boela kwa palamenteng ka Seetebosigo a le lesome le bobedi ngwaga wa 2020. Moraginyana o ne a tlhomiwa mokhanselara wa ditsela le pereko ke moeteledipele o mosha Zamani Saul. Phathi ya kganetso ya Democratic Alliance e ne ya kgala go thapiwa ga gagwe.

Morago ga ditlhopho tsa kgaolo tsa 2024, Makatong o ne a tlhomiwa mokhanselara wa ditsela gape ke Saul.

## Metswedi
Mase Manopole

**Galerekwe Mase Manopole** ( o o tshotsweng ka Phalane a le masome mararo ngwaga wa 1971) ke mopolotiki wa kwa Aforika Borwa o o berekileng e le mokhanselara wa tlhabololo ditsha, temothuo, pabalelo ya tlholego le tikologo kwa Kapa Bokone fa e sale ka Seetebosigo 2020. E ne e le mokhanselara wa botsogo go tswa ka Motsheganong 2019 go tsena Seetebosigo 2020. O nnile leloko la palamente ya Kapa Bokone ka Phalane 2017. Go tswa ka Motsheganong 2014 go tsena Phalane 2017, e ne e le moemedi wa khansele ya dikgaolo a emetse Kapa Bokone. Manopole ke leloko la African National Congress.

## Botshelo jwa a le mmotlana le thuto
Manopole o tshotswe ka 1971 e le ngwana wa botlhano mo baneng ba le barataro. Mmaagwe o berekile e le morutabana, fa rraagwe e ne e le mogwebi. O goletse kwa Warrenton. Morago ga go aloga ka matric, o ne a ikwadisa go dira degree ya thekiso le boeteledipele kwa Central University of Technology. O ne a seka a kgona go fetsa dithuto tsa gagwe, ka a ne a tshwanetse go thusa rraagwe ka kgwebo ya gagwe. Morago o ne a dira setlankana tsa tlhabololo itsholelo kwa University of the Western Cape ka 2007.

## Polotiki
Manopole o berekile mo boeteledi pele jwa lekgotla la banana ba Aforika Borwa. O ne a le motshwara madi wa lekgotla la babereki ba botsogo le thuto, e le modulasetilo wa lekgotla la babereki ba Aforika Borwa. Morago ga ditlhopho tsa 2014, o ne a tlhomamisiwa go nna moemedi wa khansele ya dikgaolo wa sennela ruri, kwa palamenteng ya Aforika Borwa. E ne e le mongwe wa baemedi ba sennela ruri ba barataro kwa Kapa Bokone.

Ka Phalane a le lesome ngwaga wa 2017, Manopole o ne a tlhomamisiwa e le leloko la palamente ya Kapa Bokone.

## Puso ya kgaolo
Morago ga ditlhopho tsa Motsheganong a robabobedi ngwaga wa 2019, Zamani Saul o ne a tlhophiwa go nna moeteledipele. O ne a tlhopha Manopole mo maemong a leloko la khansele ya botsogo ka Motsheganong a le masome mabedi le borobabongwe ngwaga wa 2019. O ne a tlhatlhama Fufe Makatong.

Ka Seetebosigo a le masome mabedi le borataro ngwaga wa 2020, Saul o ne a tlhopha manopole go nna mokhanselara wa tlhabololo ditsha, temothuo le pabalelo tikologo le tlholego. O tsene mo ofising eo ka letsatsi lone leo, a tlhatlhama Nomandla Bloem. Maruping Lekwene o ne a mo tlhatlhama jaaka mokhanselara wa botsogo.

Morago ga ditlhopho tsa 2024, Manopole o ne a tswelela e le mokhanselara wa tlhabololo ditsha, temothuo, pabalelo tikologo le tlholego kwa khanseleng e e eteletsweng pele ke Saul.

## Botshelo jwa gagwe
Manopole o nyetswe ka 1996. O ne a fudugela kwa Kimberley. O tlhadilwe ka 2007, o na le bana ba basimane ba le babedi go tswa mo lonyalong loo.

## Metswedi
Leila Reitz

**Leila Agnes Buissinné Reitz**, (nee **Wright** ; 13 Sedimonthole 1887 – 27 Sedimonthole 1959) e ne e le mopolotiki wa Aforika Borwa yo o dirileng jaaka mosadi wa ntlha go tlhophiwa go tsena mo Palamenteng mo Aforika Borwa. O ne a emela Parktown mo ntlong ya kokoano ya aforika borwa borwa go tloga ka 1933 go fitlha ka 1943.

Morago ga go fetisiwa ga Molao wa Ditshwanelo tsa Basadi, 1930 o o neng o naya basadi ba basweu ba ba fetang dingwaga di le masome a mabedi le bongwe tshwanelo ya go tlhopha, Reitz o ne a gaisana mo ditlhophokakaretso tsa Aforika Borwa tsa 1933 mme a tlhophiwa go emela Parktown.Ka nako ya tiro ya gagwe ya palamente Reitz o ne a dira jaaka leloko la Komiti ya Maphata a a Farologaneng ya Bana le Baša ba ba Tlhokang, ba ba Tlhokomologilweng,tlwaelegang sentle le ba ba tlolang molao le baša le jaaka Motlhusa tautona yo o Tlotlegang wa bokopano ba bosetšaba ba Tiro ya Loago.

O ne a tlogela dipolotiki ka 1943 go tsamaya le monna wa gagwe, Deneys Reitz, go ya kwa Lontone morago ga gore a tlhomiwe go nna Mokhomišenara yo Mogolo wa Aforika Borwa kwa United Kingdom. O ne a rola tiro kwa Cape Town mme a tlhokafala ka 1959 a le dingwaga di le 72.

## Metswedi
Yaroslav Ivanov

**Yaroslav Ivanov** (o tshotswe ka 1995) ke Moagi wa Ukraine le rramatlisisi wa kgwebo. O itsegile ka mananeo a gagwe a kgwebo le go nna Molaodi wa Ponelopele (CVO) kwa ALTA Blockchain Labs; khamphani e e digang mo theknolotshing ya blockchain le thepa ya didijithale. Ivanov o nna le seabe mo kgaolong ya blockchain go simolola ka 2015.

## Tlhabologo ya Mosebetsi
Ivanov o simolotse tiro ya gagwe ka 2012; mo mesebetsing ya gagwe ya mathomo, o ne a diga mo taolong ya bokgoni le maitsholo a brand. Ka 2015, o ne a theha "Top of the World", brand ya diaparo ya seemo se se kwa godimo, e gaufi yone e fetolwa go nna ALTA Blockchain Labs. O nna le seabe se se botlhokwa mo tlhabololong ya kgwebo, maitsholo, le taolo ya diporojeke tsa blockchain mo lefatsheng ka bophara; di akaretsa katlholo ya mmaraka, tlhamo ya porojeke, le moralo wa maitsholo.

## Go nna Le Seabe le Dikgato
Ivanov o nna le seabe mo dikokomanong tsa indaseteri ya blockchain; o ne a tsaya karolo mo ditiragalong tse di kang Consensus 2023 le 2024 (CoinDesk) le TechWeek 2023 (San Francisco). Ka tsela e e tshwanang, o itsegile ka go nna le seabe mo dipoledinganong, a naya temogo e e farologaneng ka blockchain le thepa ya didijithale; o boletse ka dikakanyo tse di sa taleng thata tsa go kopanya madi a setso le thepa ya didijithale.

## Dikarabo
Jessica Williams

**Jessica Lemique Williams** (yo o tshotsweng ka Sedimonthole a thola malatsi a le mabedi 1999) ke motshameki wa kgwele ya dinao wa Aforika Borwa yo o tshamekang e le motshwaradino wa setlhopha sa Liki ya Basadi ya SAFA sa Yunibesithi ya Kapa le setlhopha sa bosetšhaba sa basadi sa Aforika Borwa.

O kile a tshamekela Spurs W.F.C mme ga  jaana o tshamekela setlhopha sa Badgers sa Liki ya Basadi ya Sasol. Ka 2025 o ne a tsenelela setlhopha sa Liki ya Basadi ya SAFA ya Yunibesithi ya Kapa.

## Tiro ya boditšhabatšhaba
O ne a gaisana mo setlhopheng sa basadi sa Aforika Borwa sa U/20 ka 2017 kgatlhanong le Burundi.

O amogetse pitso ya gagwe ya ntlha ya setlhopha sa basadi se segolo ka 2019 kgatlhanong le Jamaica. Williams o ne a gaisana mo setlhopheng sa bosetšhaba sa basadi ba bagolo kwa Dikgaisanong tsa Basadi tsa COSAFA tsa 2024 kwa a neng a se ka a nosiwa kgatlhanong le Namibia.

O ne a nosa nno ya gagwe ya ntlha ya boditšhabatšhaba fa a ne a fetola thago kotlhao kgatlhanong le Eswatini mo phenyong ya dino tse tharo go lefela.

### International clean sheets

### Dino tsa boditshabatshaba

## Metswedi
Mpumi Madisa

**Nompumelelo Thembekile Madisa** (o tshotswe ka ngwaga wa 1979), yo o itsegeng jaaka Mpumi Madisa, ke mosadi wa kgwebo wa Aforika Borwa. Ka kgwedi ya Mopitlwe ale boferabobedi(8) ka ngwaga wa 2019, o ne a tlhophiwa go nna CEO wa Bidvest Group, mosadi wa ntlha wa motho montsho le wa mo Aforika go tlhophiwa go nna CEO wa khamphani e e kwa godimo ya Johannesburg Stock Exchange e e mo setlhopheng sa 40, e bonwang jaaka letshwao la kgatelopele e ntšhwa mo go fetoleng bong mo kgwebong mo Aforika Borwa. 

## Botshelo le thuto
Madisa o tsholetswe kwa Mohlakeng, kwa bophirima jwa Gauteng mo Afrika Borwa. O goletse kwa Sebokeng kwa borwa jwa Johannesburg. Ke mongwe wa bana ba le banè. O ne a tsena sekolo sa poraemari le sa sekontari kwa Sancta Maria Junior High le kwa Mondeor High School ka go latelana. O ne a tsweletsa dithuto tsa gagwe kwa Wits University koo a neng a fetola dithuto tsa gagwe go tswa mo go tsa saense go ya go tsa dipalo, dipalopalo le ikonomi. O na le dikirii ya bachelor mo go tsa ikonomi le dipalo, BComm honours degree mo go tsa ikonomi le master's degree mo go tsa madi le dipeeletso, tsotlhe go tswa kwa Wits University.

## Tiro
Fela fa a sena go fetsa dithuto tsa gagwe tsa teritiary, o ne a thapiwa ke Hollard Insurance jaaka mothusi wa mmaraka wa moithuti. O ne a dira koo dikgwedi di le  lesome le boferabobedi (18) mme morago ga moo a ya go dira kwa Prestige, e leng setlamo se se thusang sa Bidvest se se kgethegileng mo go phepafatseng. Kwa Prestige, o ne a dira jaaka mookamedi wa dikamano le bareki, maemo a a neng a a bopetswe ene le tshimologo ya tiro ya gagwe. Dingwaga di le tharo morago ga moo, o ne a tlogela Prestige go ya go dira mo tirelong ya setšhaba koo a neng a le motsamaisimogolo wa phetogo kwa lefapheng la Gauteng la temothuo le tlhabololo ya metseselegae. Fa a boela kwa Prestige, o ne a direla jaaka motsamaisi wa merero ya khamphane yo o ikarabelelang mo mafapheng a le manè le motsamaisi wa thekiso. Dikgwedi di sekae morago ga moo, o ne a tlhatlosiwa maemo go ya go dira mo setlhopheng mme a tlhomiwa go nna leloko la boto ya Bidvest. Ka kgwedi ya Mopitlwe ale boferabobedi(8) ka ngwaga wa  2019, o ne a nna mosadi wa ntlha go tlhomiwa go nna Motlhankedi-mogolo wa Bidvest Group, maemo a a a tsereng ka botlalo ka kgwedi ya Phukwi ka ngwaga wa 2020.

## Dikgele le ditlotla
Madisa o ne a le mo maemong a bo 94 mo lenaaneng la Fortune la Basadi ba ba Maatla go Gaisa ka ngwaga wa 2023 

Madisa o ne a bidiwa Business Leader of the Year ke Sunday Times ka 2023

Ka ngwaga wa 2023, o ne a le mo maemong a bo 88 mo lenaaneng la Forbes la "Basadi ba le 100 ba ba maatla go gaisa mo lefatsheng"

## Botshelo jwa gagwe
Madisa o nyetse mme o na le ngwana a le mongwe.

## Metswedi
Ritaa

**Rita Kalonga** (o belegwe ka 16 Phatwe 1996), yo o itsegeng ka leina la gagwe la setswerere Ritaa, ke moopedi,mokwadi wa dipina le rakgwebo wa kwa Malawi.

## Botselo le Mmereko
Ritaa, yo o nnang kwa toropong ya  Malawi, Blantyre, o ne a atlega thata ka 2016 morago ga go golola pina ya gagwe ya "**Chapatali**". Pina eno e na le mongwe wa dinaledi tsa mmino wa pop wa kwa Malawi, Dan Lu. Pina eno e ne ya fitlha kwa maemong a ntlha mo ditšhateng tsa lefelo leo. Ritaa o ne a dira le batlhagisi ba ba jaaka BFB ba ba neng ba tlhola ba direla HHP le Blasto mme o ne a abelana le Tay Grin le go nna mongwe wa batlhagisi ba Carlsberg Malawi urban music bash. Ritaa o tlhotlhelediwa ke batho ba ba jaaka Rihanna, Beyonce le moswi Whitney Houston. O kopanya Afro-pop, R&B, dancehall, le pop.

## Tumo ya gagwe
Chapatali ke pina ya ntlha e e tlhamilweng ke moopedi wa mosadi go nna mo maemong a ntlha mo Malawi Music top 100 le mo Weekly Malawi Music Top 20 chart ya malawi-music.com. Ke yone fela pina e e tlhamilweng ke moopedi wa mosadi wa kwa Malawi e e ileng ya rekotiwa makgetlo a le dikete di le lekgolo mme ya tshamekiwa makgetlo a le halofo ya milione mo webosaeteng ya semmuso ya Malawi Music. Ka 2016, o ne a dira hisetori fa a ne a nna moopedi wa ntlha wa mosadi wa kwa Malawi go nna le dipina di le tharo mo nomorong ya 1 mo top 100 Malawi Music chart. 4][5]

## Bosadi  le ditshwanelo tsa basadi
Ritaa o tlhalositswe e le mofeminist mo madirelong a mmino wa kwa Malawi. O ne a gwetlha puso ya banna ka tlhamalalo mme a lwela ditshwanelo tsa basadi mo nageng go akaretsa kgololesego ya go apara ya basadi le basetsana mo nageng e e laolwang ke puso ya banna.

## Metswedi
[1] "Ritaa overthrows Gwamba". Malawi24.

[2] "Rise of Ritaa with Chapatali song featuring Dan Lu". Retrieved 23 April 2020.

[3] "Winners and losers in 2017 Nyasa Music Awards". Retrieved 23 April 2020.

[4] "Malawi Songstress Ritaa Madly Love, Releases Winner/". Nyasa Times. Retrieved 23 April 2020.

[5] "Malawi musician Ritaa dares Rihanna: Releases 'Down Down'". Retrieved 23 April 2020.
Top Cheri

*Monica Pineas*, yo o itsegeng jaaka *TopCheri* (o belegwe ka 1 Phatwe 1991 kwa Walvis Bay), ke moopedi wa kwa Namibia .
## Botshelo jwa pele
O tsholetswe le go golela kwa Walvis Bay, Top Cheri o ne a ithuta Thulaganyo ya thelebišene kwa Kholetšheng ya Botaki, Windhoek. O ne a le mo ngwageng wa gagwe wa bobedi fa kgaitsadie a tlhokafala, yo e neng e le rakgwebo le mokwadi go tswa kwa Walvis Bay e bile e le ene fela yo o neng a mo tshegetsa. Ka ntlha ya seo, Top Cheri o ne a tlogela dithuto tsa gagwe mme a tsena mo kgwebong ya mmino.

## Tiro ya gagwe ya kopelo
Kwa tshimologong Top Cheri o ne a opela ka Sejeremane. O fentse dikgele di le mmalwa tsa SANLAM le MTC. 2][3][4] Pina ya gagwe ya bosheng e ne e le pina ya ngwaga ya Namibia ka Phatwe 2020. [5][6][7][2]
## Tse a di dirileng
Motlhami wa 'Omapendafule' o ne a tla ka tiragalo, e e neng e rulaganyeditswe ka 3 Sedimonthole 2022 kwa Doc Jubber fields kwa Olympia, Windhoek, e e neng e le lefelo la bana ba bannye go bontsha talente ya bone ya go opela, go bina le go tshameka. Tiragalo e e ne e ikaeletse go rotloetsa baša go nna borakgwebo, ka go tsenya di-stall.[ 8]
Mo godimo ga go gololwa ga alebamo ya gagwe e e tlang ya 'Fertile', Top Cheri gape o ne a ntse a thaya motheo wa porojeke e ntšhwa e e neng e mmona a busetsa mo setšhabeng.  ⁇ Ke batla gore batho ba lebe kankere mme ba bone botlhokwa jwa yone. Batho ba a swa letsatsi le letsatsi mme mo mafelong a mangwe batho ba rona ba tsaya seno e le boloi mme ka nako ya fa dingaka di tsenelela, go setse go le thari thata. ⁇  Ga go pelaelo gore o rata kgang eno thata.  ⁇ Mmè o ne a na le kankere, mmaagwe tsala ya me e kgolo o ne a tlhokafala ka ntlha ya kankere, ke e bone le se e se dirang mo bathong. ⁇  Porojeke ya go tlhagisa batho ka kankere e ne ya bulwa kwa moletlong wa go golola alebamo fa Top Cheri a neng a rotloetsa balekane ba gagwe ba ba neng ba le teng go nna le seabe.

## Metswedi
[1] Namibian, The. "Top Cheri's Rising Star". The Namibian. Retrieved 2023-03-01.

[2] Marketing, Intouch Interactive. "Seven NAMA nominations for Top Cheri - Art And Entertainment - Windhoek Express". www.we.com.na.

[3]Verhoef, Grietjie (2016-03-08). "'Not to bet the farm': SANLAM and internationalisation, 1995–2010". Business History. 58 (6): 947–973. doi:10.1080/00076791.2016.1153628. ISSN 0007-6791.
[4] The Namibian (14 December 2016). "Sanlam announces winner of the Sanlam innovation works". The Namibian. Retrieved 14 December 2016.

[5]Namibian, The. "Top Cheri's Rising Star". The Namibian.

[6]Marketing, Intouch Interactive (29 November 2019). "Top Cheri - Art And Entertainment - Namibian Sun". www.namibiansun.com.

[7]https://neweralive.com.na/posts/unwrap-top-cheri-hits-a-purple-patch [dead link]

[8]"Top Cheri encourages creativity with Kiddies Concert". The Namibian. 14 September 2022.

[9]Namibian, The. "Top Cheri is 'Fertile'". The Namibian. Retrieved 2023-02-24.
Mapaseka Mpuru

**Mapaseka Mpuru** (o tshotswe ka kgwedi ya  Moranang  ale boferabongwe (9) ka ngwaga wa 1998) ke motshameki wa kgwele ya dinao wa Aforika Borwa. O tshamekela yunibesithi ya Pretoria le setlhopha sa bosetšhaba sa kgwele ya dinao sa basadi sa Afrika Borwa.

## Tiro ya go tshameka
O ne a tshameka mo setlhopheng sa bosetšhaba sa U20; Mpuru e ne e le karolo ya setlhopha sa bosetšhaba se se dirileng kgwele ya bone ya ntlha ya Sejana sa Lefatshe sa Basadi sa FIFA kwa Sejaneng sa Lefatshe sa Basadi sa FIFA sa ngwaga wa  2019 . 

## Metswedi
Natalie Fort

**Natalie Fort** ke moanedi wa dikgang le motho wa thelebišene wa kwa Ghana. [1]

## Botshelo le tiro

Fort o belegwe ka 24 Phukwi 1995 [2] mme a tsena sekolo sa Ghana International School, Merton International School, Royal Academy of Music le Accra Film School. [ O simolotse tiro ya gagwe jaaka mmotlelara mme a emela Ghana ka 2011 kwa kgaisanong ya Miss Princess World kwa Czech Republic. Ke mothei wa Fort Model Management le Fort Foundation. [5[6] O ne a abelwa ke United Nations ka Gold Star Order of the Companion Honour mme gape a abelwa gape le Excellent Personality Merit Award ka 2017.[ Natalie e ne e le mogasi wa dikgang kwa Media General's TV3 ka dingwaga di le nne. O ne a rola tiro ka 5 Moranang 2021 mme a nna le tumalano le GHOne Television ya EIB Network. Kitsiso eno e ne ya dirwa ke Nana Aba Anamoah, Motsamaisi-Kakaretso wa GhOne Television mo bidiong e e neng ya abelwa mo tsebeng ya gagwe ya Instagram. 13]

## Metswedi

[1] Sagoe, Margaret. "Bio: Natalie Fort - Kuulpeeps - Ghana Campus News and Lifestyle Site by Students". Retrieved 2019-06-17.

[2 "Bio:Natalie Fort: TV3 newscaster celebrates 25th birthday with stunning photos". www.yen.com.gh. 24 July 2020. Retrieved 2020-07-24.

[3 "Natalie Fort soaring high on the screen". www.graphic.com.gh. Retrieved 2019-06-17.

[4 "TV3's Natalie Fort reveals her ideal kind of man". www.ghanaweb.com. 10 July 2016. Retrieved 2019-06-17.

[5 "FORT MODEL MANAGEMENT SET TO BREAK BOUNDARIES". Modern Ghana. Retrieved 2019-06-17.

[6 "Introducing Fort Model Management". GhanaGist.Com. Archived from the original on October 20, 2013. Retrieved 2019-06-17.

[7 "TV3's Natalie Fort receives award for Excellent Personality". Proudly Ghanaian! | Enews. Archived from the original on 2019-06-17. Retrieved 2019-06-17.

[8 "UN honours TV3's Natalie Fort with prestigious award". 3news. 25 December 2018. Retrieved 2019-06-17.

[9] "TV3's News360 rated the Best in Ghana".
www.ghanaweb.com. 30 October 2017. Retrieved 2019-06-17.

 Sedode, Pilot (8 May 2019). "#Emergers2017: TV3's News Anchor, Natalie Fort Awarded Emerging TV Personality Of The Year At The 5th Feminine Ghana Achievement Awards - Kuulpeeps - Ghana Campus News and Lifestyle Site by Students". Retrieved 2019-07-20.

[11] Mensah, Jeffrey (2019-07-16). "Real name, age & 5 hidden facts about TV3's Natalie Fort amid pregnancy rumours". Yen.com.gh - Ghana news. Retrieved 2019-08-23.

[12 "Natalie Fort Joins GHONE TV". DailyGuide Network. 2021-04-26. Retrieved 2024-05-11.

[13 "Natalie Fort Joins GhOne TV After Announcing Her Resignation From TV3 | AmeyawDebrah.com". 2021-04-26. Retrieved 2024-05-11.
Kaakie

**Grace Kaki Awo Ocansey** (o belegwe ka Mopitlo 28, 1991), o itsege thata ka leina la Kaakie, ke moopedi wa mmino wa dancehall wa kwa Ghana. [1] [2] O ne a saena konteraka ya gagwe ya ntlha ya rekoto le Xtra Large Music. [3] Kaakie o godile e le motho yo o ratang mmino yo o neng a reetsa mefuta e e farologaneng ya mmino mme a dira mefuta ya karaoke mo go tse dintsi tse a neng a di rata. Fa a le kwa yunibesithing, o ne a nna le tshono ya go tlhagelela mo go nngwe ya dipontsho tsa thelebishene tse di bidiwang Stars Of The Future. O ne a le mo kgaisanong ya go opela e e neng e tshameka mo thelebišeneng ya Ghana ka dibeke di le mmalwa; mme o ne a kobiwa mo tseleng (o ne a le mo maemong a bo 5). Go tswa foo, o ne a kopana le Moenjiniri wa modumo wa kwa Ghana/Motlhagisi-Mogolo, JMJ Baby (Joshua Raphaelson) -Courtesy Charter House- mme a saena le kompone ya gagwe ya - XTRA LARGE MUSIC.

## Thuto

Kaakie o ne a dira dithuto tsa gagwe tsa motheo kwa St. Martin De Porres Basic School kwa Dansoman, o ne a tswelela kwa Achimota School koo a neng a le leloko la Scripture Union. Kaakie o na le dikirii ya BSc ya booki go tswa kwa Yunibesithing ya Ghana. O ne a bona dikerii ya gagwe ya Master kwa Yunibesithing ya Anglia Ruskin ka 2019.[1] 7]

## Botshelo jwa gagwe
Kaakie o ne a nyalwa ka moletlo wa setso ka di 2 Ferikgong, 2020.[1] 8]

## Metswedi
[1] Duah, Kofi (5 June 2014). "Hold on, I'm coming-Kaakie". Retrieved 11 July 2015.

[2] Ntumy, Elorm Kojo (30 October 2014). "Kaakie back with Roof Is On Fire". graphic.com.gh. Retrieved 11 July 2015.

[3 "Kaakie". bigx.com.gh. Archived from the original on 29 August 2014. Retrieved 11 July 2015.

[4 "BIOGRAPHY KAAKIE". www.koraawards.com. 12 March 2016. Archived from the original on 30 July 2018. Retrieved 12 March 2016.

[5 "Kaakie Profile". GhanaWeb. Retrieved 11 July 2015.

[6 "Nursing is Kaakie's backup plan – Samini". starrfmonline.com. 10 October 2014. Retrieved 11 July 2015.

[7 "Dancehall diva, Kaakie bags Masters Degree from UK university". The Ghana Guardian News. Retrieved 10 October 2019.

[8] "Kaakie ties the knot". www.classfmonline.com. 3 January 2020. Retrieved 3 January 2020.

[9] ["Nominees for 2017 VGMAs named Full list". 25 February 2017
Kate Molale

thumb|Kate Molale ka 1971.
**Kate Molale** OMSS (22 Ferikgong 1928 – 9 Motsheganong 1980) e ne e le molwela-kgololesego wa sepolotiki  wa Aforika Borwa, magareng ga 1970 le 1975 o ne a emetse lekgotla la Basadi ya ANC/Karolo ya Basadi mo Mokgatlhong wa Boditšhabatšhaba wa Temokerasi wa Basadi.

O ne a tsenela lekala la Sophiatown la African national congresss mo tshimologong ya dingwaga tsa bo 1950. Ka 1954 o ne a tlhophiwa go nna mokwaledi wa lekala la ANC la Sophiatown. E ne e le molweladitshwanelo mo kganetsanong e e neng e tlwaelegile kgatlhanong le go lelekwa ga baagi ba Sophiatown ka dikgoka. O ne a kokoanya batho kgatlhanong le Molao wa Thuto ya Bantu wa 1953, a rulaganya babulatsela (Masupatsela) go nonotsha dikganetso tsa dikolo go ipelaetsa kgatlhanong le Molao wa Thuto ya Bantu.Ka fa tlase ga boeteledipele jwa gagwe bana ba le bantsi ba ne ba kokoanngwa go kganela dikolo kwa Sophiatown, Orlando, Brakpan, Randfontein le Alexandra.

Molale o ne a nna leloko la Khuduthamaga ya Bosetšhaba ya Lekgotla la Basadi ya ANC. Gape e ne e le mokwaledi wa Lekgotla la Baša ya ANC ya Transvaal.

Molale o ne a dira dipatlisiso mo bathong ba Afrika Borwa, mme a nna le seabe se segolo mo thulaganyong ya go kwala Freedom Charter. 

Ka 1955 Molale e ne e le mongwe wa baemedi ba ba neng ba ya kwa Native Commissioner kwa Johannesburg go isa ngongorego kgatlhanong le go atolosiwa ga melao ya go fetisa go akaretsa basadi ba Maaforika.Fa baemedi ba tswa mo ofising ya ga Mokhomišenara wa baagi, ba ne ba tshwarwa mme ba latofadiwa. Molale e ne e le mongwe wa balwela-kgololosego ba ba botlhokwa mo go rotloetseng basadi ka nako ya letsholo la 9 Phatwe 1956 kgatlhanong le phasalatso, a tsamaya go ya kwa dikhutlong tse di farologaneng tsa lefatshe ka maeto a go tlhotlheletsa.

Molale e ne e le mongwe wa balweladitshwanelo ba ANC ba ba neng ba lebilwe ka nako ya go simololwa ga go tshwarwa malatsi a le 90 kwa ntle ga tsheko. Fa a sena go gololwa mo kgolegelong, o ne a tsena mo sephiring mme a nna molaodi wa Umkhonto we Sizwe.
[thumb|Ka 1971 go ne ga rulaganngwa tiro ya go thusa [:en:Vietnam|Vietnam ke lekala la Frankfurt/Oder la Democratic Women's League of Germany (DFD). Kate Molale (wa boraro go tswa kafa molemeng) le badiredi ba bangwe kwa ntlokgolong ya WIDF kwa Berlin, ba sekaseka dikopo tse di kokoantsweng ke DFD kwa Frankfurt/Oder.]]
Fa gare ga 1970 le 1975 Molale o ne a emetse Lekgotla  la Basadi ya ANC/Karolo ya Basadi mo Mokgatlhong wa Boditšhabatšhaba wa Temokerasi wa Basadi. Fa a sena go tswa mo ofising ya WIDF, Molale o ne a nna kwa Morogoro, kwa Tanzania. Kwa Tanzania o ne a ineela go tlhokomela bana ba balweladitshwanelo ba Aforika Borwa ba ba neng ba isitswe botshwarwa. Molale o ne a nna le kotsi ya tsela kwa Tanzania ka   Motsheganong a tlhola malatsi a le mararo ka1980. Fa motsamai-ka-ene Peter Sithole a ne a tlhokafala ka bonako, Molale o ne a nna fa are ga bothelo le leso. O ne a tlhokafala ka Motsheganong a tlhola malatsi a le borobabongwe ka 1980.

## Metswedi
Brenda Mathevula

**Brenda Tirhani Mathevula** ke mopolotiki wa Aforika Borwa yo o emetseng Limpopo mo Khanseleng ya Bosetšhaba ya Diporofense. Ke leloko la Balwela Kgololesego ya Itsholelo. O ne a nna Leloko la Palamente ka Sedimonthole 2016, morago ga gore Emmanuel Mtileni a tlogele go nna leloko la lekoko la gagwe. 

Ka nako ya fa a ne a le mo NCOP, o ne a ganetsa molao wa bosetšhaba wa dituelo tse  kwa tlase wa 2018, a re a mannye thata mme a ka se fokotse botlhokatiro le lehuma.

Mathevula o goletse kwa Mageva, motsana o o mo kgaolong ya Dzumeri; dikilometara di ka nna masome a mararo le bone  go tswa kwa Giyani ka tsela ya R529. O tsene kwa Sekolong se se potlana  sa Ukuthula mme a tsenelela kwa Sekolong se Segolo sa Nghonyama. Mmaagwe ke sangoma yo o itsegeng.

Ka Phukwi 2023, Mathevula o ne a buiwa phatlalatsa le go tlhabisiwa ditlhong le go thibelwa go tsenela meletlo ya ngwaga wa bo lesome wa EFF ka ntlha ya go palelwa ke go beeletsa dibese go tsamaisa baemanokeng ba mekgatlho mo kgaolong ya gagwe go ya kwa tiragalong eo. O ne a gopolwa jaaka moemedi wa EFF mo kgweding e e latelang.

## metswedi